CELEX: 32018R0415
Language: hu
Date: 2018-03-16 00:00:00
Title: A Bizottság (EU) 2018/415 rendelete (2018. március 16.) az afrikai lópestist vizsgáló uniós referencialaboratórium további kötelezettségeinek és feladatainak meghatározásáról, valamint a 92/35/EGK tanácsi irányelv II. mellékletének, a 2000/75/EK tanácsi irányelv II. mellékletének és a 882/2004/EK európai parlamenti és tanácsi rendelet VII. mellékletének módosításáról (EGT-vonatkozású szöveg. )

19.3.2018   
            
            
               HU
            
            
               Az Európai Unió Hivatalos Lapja
            
            
               L 75/18
            
         A BIZOTTSÁG (EU) 2018/415 RENDELETE
   (2018. március 16.)
   az afrikai lópestist vizsgáló uniós referencialaboratórium további kötelezettségeinek és feladatainak meghatározásáról, valamint a 92/35/EGK tanácsi irányelv II. mellékletének, a 2000/75/EK tanácsi irányelv II. mellékletének és a 882/2004/EK európai parlamenti és tanácsi rendelet VII. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelvre (1) és különösen annak 18. cikkére,
   tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (2) és különösen annak 19. cikke második bekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (3) és különösen annak 32. cikke (5) és (6) bekezdésére,
   mivel:
   
               (1)
            
            
               A 92/35/EGK irányelv 15. cikke arról rendelkezik, hogy az afrikai lópestist vizsgáló uniós referencialaboratóriumot a II. melléklet nevezi meg, a feladatait és tevékenységét pedig a III. melléklet sorolja fel.
            
         
               (2)
            
            
               A 2000/75/EK irányelv 16. cikke arról rendelkezik, hogy a kéknyelv-betegséget vizsgáló uniós referencialaboratóriumot a II. melléklet A. része nevezi meg, a feladatait pedig a II. melléklet B. része sorolja fel.
            
         
               (3)
            
            
               A 882/2004/EK rendelet 32. cikkének (2) bekezdése határozza meg az állategészségügyi ágazatban működő uniós referencialaboratóriumok feladatait. Az említett rendelet VII. mellékletének II. része sorolja fel az állategészségügyi kérdéseket és élő állatokat vizsgáló uniós referencialaboratóriumokat, beleértve az afrikai lópestist és a kéknyelv-betegséget vizsgáló uniós referencialaboratóriumokat.
            
         
               (4)
            
            
               Az Egyesült Királyság által az Európai Unióról szóló szerződés 50. cikke alapján tett bejelentés következtében a 2000/75/EK irányelv II. mellékletének A. részében említett laboratórium a továbbiakban nem töltheti be a kéknyelv-betegséget vizsgáló uniós referencialaboratórium szerepét.
            
         
               (5)
            
            
               Az afrikai lópestis és a kéknyelv-betegség genetikai és epidemiológiai kapcsolatából adódóan a szakértelem, a laboratóriumi kapacitás és a nemzeti referencialaboratóriumokkal való kapcsolattartás tekintetében érvényesülő szinergiákra tekintettel indokolt, hogy a 92/35/EGK irányelv II. mellékletében említett, az afrikai lópestist vizsgáló uniós referencialaboratórium vállalja a kéknyelv betegséget vizsgáló uniós referencialaboratórium feladatait.
            
         
               (6)
            
            
               A spanyol Mezőgazdasági, Halászati és Élelmezési Minisztériumnak az afrikai lópestist vizsgáló uniós referencialaboratórium szerepét betöltő Laboratorio Central de Veterinaria – Área de Sanidad Animal (Spanyolország, Madrid) intézményének továbbra is el kell látnia feladatait a 92/35/EGK irányelvvel összhangban, és emellett át kell vennie a kéknyelv-betegséget vizsgáló uniós referencialaboratóriumnak a 2000/75/EK irányelvben előírt feladatait.
            
         
               (7)
            
            
               Továbbá miután az afrikai lópestist vizsgáló uniós referencialaboratórium egyes elérhetőségi adatai a Laboratorio Central de Veterinaria – Área de Sanidad Animal (Spanyolország, Madrid) adataira változnak, a 92/35/EGK irányelv II. mellékletét ennek megfelelően módosítani kell.
            
         
               (8)
            
            
               Az afrikai lópestist és a kéknyelv-betegséget vizsgáló uniós referencialaboratórium feladatait ellátó laboratórium nevében jelezni kell, hogy a szóban forgó laboratórium egyben a kéknyelv-betegséget vizsgáló uniós referencialaboratórium is. A 2000/75/EK irányelv II. mellékletének A. részét ezért ennek megfelelően módosítani kell.
            
         
               (9)
            
            
               A 882/2004/EK rendelet VII. mellékletét módosítani kell az afrikai lópestist és a kéknyelv-betegséget vizsgáló uniós referencialaboratóriumra való hivatkozással.
            
         
               (10)
            
            
               A kéknyelv-betegséget vizsgáló uniós referencialaboratórium tevékenységei bárminemű megszakításának elkerülése, valamint annak érdekében, hogy az újonnan kijelölt uniós referencialaboratórium számára elegendő idő álljon rendelkezésre a teljes működőképesség elérésére, indokolt úgy rendelkezni, hogy az e rendeletben előírt intézkedések 2019. január 1-jétől legyenek alkalmazandók.
            
         
               (11)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az afrikai lópestist és a kéknyelv-betegséget vizsgáló uniós referencialaboratóriumnak a 92/35/EGK irányelv III. mellékletében és a 2000/75/EK irányelv II. mellékletének B. részében meghatározott kötelezettségek és feladatok a Laboratorio Central de Veterinaria – Área de Sanidad Animal (Spanyolország, Madrid) intézményt terhelik.
   2. cikk
   A 92/35/EGK irányelv II. melléklete e rendelet I. mellékletének megfelelően módosul.
   3. cikk
   A 2000/75/EK irányelv II. mellékletének A. pontja e rendelet II. mellékletének megfelelően módosul.
   4. cikk
   A 882/2004/EK rendelet VII. melléklete e rendelet III. mellékletének megfelelően módosul.
   5. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2019. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 157., 1992.6.10., 19. o.
   
   
      (2)  HL L 327., 2000.12.22., 74. o.
   
   
      (3)  HL L 165., 2004.4.30., 1. o.
   
   
      I. MELLÉKLET
      A 92/35/EGK irányelv II. mellékletében a laboratórium neve és elérhetősége helyébe a következő szöveg lép:
      
         
                     „Laboratorio Central de Veterinaria – Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA”.
                  
               
   
   
      II. MELLÉKLET
      A 2000/75/EK irányelv II. mellékletének A. részében a laboratórium neve és elérhetősége helyébe a következő szöveg lép:
      
         
                     „Laboratorio Central de Veterinaria – Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA”.
                  
               
   
   
      III. MELLÉKLET
      A 882/2004/EK rendelet VII. mellékletének II. része a következőképpen módosul:
      
                  1.
               
               
                  a 2. és a 9. pontot el kell hagyni;
               
            
                  2.
               
               
                  a szöveg a következő 21. ponttal egészül ki:
                  „21.   Az afrikai lópestist és a kéknyelv betegséget vizsgáló uniós referencialaboratórium
                  
                  
                              Laboratorio Central de Veterinaria – Área de Sanidad Animal
                           
                        
                              Ctra. M-106, P.K. 1,4
                           
                        
                              28110 Algete (Madrid)
                           
                        
                              ESPAÑA”.